CELEX: 32021D0047
Language: mt
Date: 2021-01-21 00:00:00
Title: Id-Deċiżjoni tal-Kunsill (UE) 2021/47 tad-21 ta’ Jannar 2021 li tissostitwixxi membru tal-Kumitat previst fl-Artikolu 255 tat-Trattat dwar il-Funzjonament tal-Unjoni Ewropea

22.1.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 21/1
               
            
         ID-DEĊIŻJONI TAL-KUNSILL (UE) 2021/47
         tad-21 ta’ Jannar 2021
         li tissostitwixxi membru tal-Kumitat previst fl-Artikolu 255 tat-Trattat dwar il-Funzjonament tal-Unjoni Ewropea
         IL-KUNSILL TAL-UNJONI EWROPEA,
         Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari t-tieni paragrafu tal-Artikolu 255 tiegħu,
         Wara li kkunsidra l-inizjattiva tal-President tal-Qorti tal-Ġustizzja tat-2 ta’ Diċembru 2020,
         Billi:
         
                     (1)
                  
                  
                     Skont l-ewwel paragrafu tal-Artikolu 255 tat-Trattat dwar il-Funzjonament tal-Unjoni Ewropea, ġie stabbilit Kumitat sabiex jagħti opinjoni dwar l-idoneità tal-kandidati biex jaqdu d-dmirijiet ta’ Mħallef u ta’ Avukat Ġenerali tal-Qorti tal-Ġustizzja u tal-Qorti Ġenerali qabel ma l-Gvernijiet tal-Istati Membri jagħmlu l-ħatriet (il-“Kumitat”).
                  
               
                     (2)
                  
                  
                     Il-Kumitat jikkonsisti minn seba’ persuni magħżula minn fost membri preċedenti tal-Qorti tal-Ġustizzja u tal-Qorti Ġenerali, membri ta’ qrati supremi nazzjonali u avukati ta’ kompetenza rikonoxxuta, li wieħed minnhom għandu jiġi propost mill-Parlament Ewropew.
                  
               
                     (3)
                  
                  
                     Permezz tad-Deċiżjonijiet (UE, Euratom) 2017/2262 (1) u (UE) 2020/539 (2), il-Kunsill ħatar is-seba’ membri tal-Kumitat għal perijodu li jintemm fit-28 ta’ Frar 2022.
                  
               
                     (4)
                  
                  
                     Permezz ta’ ittra tal-11 ta’ Frar 2020, is-Sur Simon BUSUTTIL, membru tal-Kumitat propost mill-Parlament Ewropew, informa lill-Kunsill dwar ir-riżenja tiegħu.
                  
               
                     (5)
                  
                  
                     Fis-26 ta’ Novembru 2020, il-President tal-Parlament Ewropew informa lill-President tal-Qorti tal-Ġustizzja bix-xewqa tal-Parlament Ewropew li jaħtar lis-Sinjura Julia LAFFRANQUE bħala membru tal-Kumitat.
                  
               
                     (6)
                  
                  
                     Permezz ta’ ittra tat-2 ta’ Diċembru 2020, il-President tal-Qorti tal-Ġustizzja ppropona l-ħatra tas-Sa Julia LAFFRANQUE biex tissostitwixxi lis-Sur Simon BUSUTTIL bħala membru tal-Kumitat għall-bqija tal-mandat tiegħu, f’konformità mal-punt 3 tar-regoli dwar il-funzjonament tal-Kumitat kif jinsabu fl-Anness tad-Deċiżjoni tal-Kunsill 2010/124/UE (3),
                  
               ADOTTA DIN ID-DEĊIŻJONI:
         
            Artikolu 1
            Is-Sa Julia LAFFRANQUE hija b’dan maħtura membru tal-Kumitat previst fl-Artikolu 255 tat-Trattat dwar il-Funzjonament tal-Unjoni Ewropea, għal perijodu li jintemm fit-28 ta’ Frar 2022.
         
         
            Artikolu 2
            Din id-Deċiżjoni għandha tidħol fis-seħħ fil-jum tal-pubblikazzjoni tagħha f’Il-Ġurnal Uffiċjali tal-Unjoni Ewropea.
         
         
            Magħmul fi Brussell, id-21 ta’ Jannar 2021.
            
               
                  Għall-Kunsill
               
               
                  Il-President
               
               A. P. ZACARIAS
            
         
         
            (1)  Id-Deċiżjoni tal-Kunsill (UE, Euratom) 2017/2262 tal-4 ta’ Diċembru 2017 li taħtar membri tal-Kumitat previst mill-Artikolu 255 tat-Trattat dwar il-Funzjonament tal-Unjoni Ewropea (ĠU L 324, 8.12.2017, p. 50).
         
            (2)  Id-Deċiżjoni tal-Kunsill (UE) 2020/539 tal-15 ta’ April 2020 li tissostitwixxi l-President tal-Kumitat previst fl-Artikolu 255 tat-Trattat dwar il-Funzjonament tal-Unjoni Ewropea (ĠU L 122, 20.4.2020, p. 1).
         
            (3)  Id-Deċiżjoni tal-Kunsill 2010/124/UE tal-25 ta’ Frar 2010 dwar ir-regoli ta’ funzjonament tal-Kumitat previst fl-Artikolu 255 tat-Trattat dwar il-Funzjonament tal-Unjoni Ewropea (ĠU L 50, 27.2.2010, p. 18).